සපුගස්කන්ද තෙල් පිරිපහදුව ඊයේ (8) සිට තාවකාලිකව වසා දැමිණි.ඇණවුම් කරන ලද බොරතෙල් නැව් (මෙට්‍රික් ටොන් 180,000 ක්) ප්‍රමාදවීම හේතුවෙන් සපුගස්කන්ද තෙල් පිරිපහදුව දින කීපයකට නවතා තැබීමට සිදුව ඇති බව ඛනිජ තෙල් සංස්ථාව පවසයි.මෙම කාල සීමාව තුළ සපුගස්කන්ද පිරිපහදු මධ්‍යස්ථානයේ නඩත්තු කටයුතු සිදු කිරීමට බලාපොරොත්තු වන බව ද සංස්ථාව කියයි.එසේම රටට අවශ්‍ය කරන තෙල් තොග අවශ්‍ය ප්‍රමාණයට ගබඩාකර ඇති හෙයින් කිසිදු ආකාරයක ඉන්ධන හිඟයක් රටතුළ ඇති නොවන බව සංස්ථාව අවධාරණය කරයි..